רוברטו דה זרבי

**רוברטו דה זרבי** (באיטלקית: **Roberto De Zerbi**; נולד ב-6 ביוני 1979) הוא מאמן כדורגל איטלקי וכדורגלן עבר.

## קריירת שחקן
דה זרבי החל את הקריירה המקצועית שלו במילאן. הוא בילה ארבע עונות בהשאלה למועדונים מהליגה הנמוכה (סרייה ב' עד סרייה ג'). בשנת 2001 חתם דה זרבי בסלרניטנה מהסרייה א'. ביוני 2002 חתם דה זרבי שוב במילאן אך באותה שנה נמכר לפוג'ה.

ב-2006 חתם דה זרבי בנאפולי מהסרייה א' תמורת 2.5 מיליון אירו.

ב-8 בפברואר 2010, נאפולי הודיעה על העברתו בהשאלה למועדון הליגה הרומנית צ'.פ.ר. קלוז', למשך שלוש שנים.

## קריירת אימון
### פארלמו
ב-6 בספטמבר 2016, דה זרבי מונה למאמנה הראשי של פאלרמו מהסרייה א' (באותם ימים) בעקבות עזיבתו של דוידה באלרדיני בהסכמה הדדית עקב חילוקי דעות עם ההנהלה. אך הצלחתו של דה זרבי בקבוצה לא הייתה מרובה, עם שבעה הפסדים רצופים וללא נקודות במשחקי הבית במשך שלושה חודשים. לאחר הפסד בדו-קרב פנדלים במשחק ביתי מול ספציה מהסרייה ב' (באותם ימים), דה זרבי פוטר ב-30 בנובמבר 2016.

### בנוונטו
ב-23 באוקטובר 2017, דה זרבי מונה למאמנה הראשי של העולה החדשה לסרייה א', בנוונטו. ולמרות שהקבוצה ירדה בחזרה לסרייה ב' בתום העונה, דה זרבי זכה לשבחים על הכדורגל ההתקפי שהראה ועל העברות השחקנים שעשה.

### ססואולו
ב-13 ביוני 2018, דה זרבי מונה למאמנה של ססואולו. בתקופת כהונתו, זכה לשבחים על סגנון הכדורגל שלו יחד עם הישגי יתר, שהובילו את המועדון הקטן, לסיום שתי עונות ברציפות במקום השמיני בליגה הבכירה האיטלקית, על אף שלא הצליח להעפיל יחד עם המועדון לליגה האזורית של אופ"א.

במאי 2021, הודיע כי החליט לעזוב את הקבוצה.

### שחטאר דונצק
ב-25 במאי 2021, פורסם כי דה זרבי חתם על מינויו כמאמנה הראשי של שחטאר דונצק מהליגה הבכירה באוקראינה. ב-22 בספטמבר 2021, זכה בתוארו הראשון בקבוצה לאחר שניצח את הקבוצה דינמו קייב במסגרת הסופר קאפ האוקראיני לשנת 2021, והפך למאמן האיטלקי הראשון שזוכה בתואר. בעקבות מלחמת אוקראינה-רוסיה, ביולי 2022 נאלץ דה זרבי לעזוב את הקבוצה לאחר שהוביל את המועדון למקום הראשון בטבלת הליגה.

### ברייטון
ב-18 בספטמבר 2022, חתם דה זרבי על חוזה ארוך טווח של ארבע שנים כמאמנה החדש של ברייטון. משחקו הראשון כמאמן הקבוצה נערך ב-1 באוקטובר, במשחק שהסתיים בתוצאת תיקו 3–3 במשחק חוץ מול ליברפול, כאשר לאנדרו טרוסארד הפך לשחקן ברייטון הראשון שכובש שלושער בפרמייר ליג. ב-9 באוקטובר 2022 ספג את הפסדו הראשון באצטדיונה הביתי של ברייטון כאשר קבוצתו הפסידה בתוצאת 0–1 לטוטנהאם הוטספר, אך למרות ההפסד כינה את שחקניו "פנטסטיים" למרות התבוסה. ניצחונו הראשון בקבוצה היה ב-29 באוקטובר 2022, כאשר הביס צ'לסי בתוצאת 4–1. לאחר המשחק הפנטסטי מול צ'לסי, דה זרבי וקבוצתו עברו שלושה משחקים ללא הפסד, כולל ניצחון מול ליברפול, אותם ניצח בסיבוב הרביעי של הגביע האנגלי.

טוטנהאם 
מונה למאמן טוטנהאם לאחר פיטוריו של איגור טודור הכושל

## סטטיסטיקות אימון
נכון ל-15 באפריל 2023

## תארים
### כשחקן
**[[צ'.פ.ר. קלוז']]**
*ליגת העל הרומנית (2): 2009\2010, 2011\2012
*הגביע הרומני: 2009\2010

### כמאמן
**[[פוג'ה (כדורגל)|פוג'ה]]**
*קופה איטליה (סרייה ג'): 2015\2016

**[[שחטאר דונצק]]**
*הסופר קאפ האוקראיני: 2021

## קישורים חיצוניים

* 

קטגוריה:קשרי כדורגל איטלקים
קטגוריה:כדורגלנים איטלקים
קטגוריה:ברשה: כדורגלנים
קטגוריה:כדורגלני מילאן
קטגוריה:כדורגלני מונצה
קטגוריה:כדורגלני פדובה
קטגוריה:כדורגלני סלרניטנה
קטגוריה:כדורגלני קטניה
קטגוריה:כדורגלני ברשה
קטגוריה:כדורגלני נאפולי
קטגוריה:כדורגלני צ'.פ.ר. קלוז'
קטגוריה:ספורטאים איטלקים ברומניה
קטגוריה:מאמני כדורגל איטלקים
קטגוריה:מאמני ססואולו
קטגוריה:מאמני פלרמו
קטגוריה:מאמני שחטאר דונצק
קטגוריה:מאמני ברייטון אנד הוב אלביון
קטגוריה:מאמני אולימפיק מרסיי
קטגוריה:איטלקים שנולדו ב-1979